section_heading: Ujedinjenje
paragraph_text: Po ujedinjenju predsjednikom ujedinjene države postao je Ali Abdulah Salih (Ali Abdulah Salih), a premijerom Hajdar Abu Bakr al-Atas (Abu Bakr al-Atas). Ujedinjenje se dobro odrazilo na jemensko gospodarstvo koje je bilježilo visoki gospodarski rast po godišnjoj stopi od 4% do 7%, ali je i dalje među siromašnijim arapskim zemljama. Jemen ni nakon ujedinjenja nije izbjegao političke nemire. Sučeljene strane nisu se dogovorile oko podjele vlasti, niti se našlo dobra načina integracije zemlje što je izazvalo separatističke ustanke i proglašenje neovisnog Južnog Jemena (poraz separatista Salihova zamjenika al-Bida) izazvala su građanski rat u veljači 1994. i poraz separatista travnja 1994. godine. Nova separatistička pobuna izbila je 2009. i potrajala do 2015. i prerasla u građanski rat koji traje do danas.